
MARIJAMPOLĖS SAVIVALDYBĖS ADMINISTRACIJOS DIREKTORIUS

ĮSAKYMAS
DĖL ASMENINĖS PAGALBOS TEIKIMO ASMENIMS SU NEGALIA MARIJAMPOLĖS SAVIVALDYBĖJE PARTNERIŲ ATRANKOS KONKURSO NUOSTATŲ PATVIRTINIMO


Marijampolė


Vadovaudamasis Lietuvos Respublikos vietos savivaldos įstatymo 33 straipsnio 3 dalies 2 punktu ir 34 straipsnio 6 dalies 2 punktu, Asmeninės pagalbos poreikio nustatymo ir asmeninės pagalbos teikimo tvarkos aprašo, patvirtinto Lietuvos Respublikos socialinės apsaugos ir darbo ministro 2021 m. liepos 1 d. įsakymu Nr. A1-478 „Dėl Lietuvos Respublikos asmens su negalia teisių apsaugos pagrindų įstatymo 27 straipsnio įgyvendinimo“, 4 punktu:
1. Tvirtinu Asmeninės pagalbos teikimo asmenims su negalia Marijampolės savivaldybėje partnerių atrankos konkurso nuostatus (pridedama).
2. Pripažįstu netekusiu galios Marijampolės savivaldybės administracijos direktoriaus 2021 m. rugsėjo 3 d. įsakymą Nr. DV-1193 „Dėl Asmeninės pagalbos teikimo asmenims su negalia Marijampolės savivaldybėje projektų atrankos konkurso nuostatų patvirtinimo“.



Administracijos direktorius	Nerijus Mašalaitis





Asta Kučiauskienė

PATVIRTINTA
Marijampolės savivaldybės 
administracijos direktoriaus 
įsakymu 

ASMENINĖS PAGALBOS TEIKIMO ASMENIMS SU NEGALIA MARIJAMPOLĖS SAVIVALDYBĖJE PARTNERIŲ ATRANKOS KONKURSO NUOSTATAI

I SKYRIUS
BENDROSIOS NUOSTATOS

1. Asmeninės pagalbos teikimo asmenims su negalia Marijampolės savivaldybėje partnerių atrankos konkurso nuostatai (toliau – Nuostatai), skirti nustatyti reikalavimus juridiniams asmenims, paraiškoms, finansavimo sąlygoms, paraiškų vertinimo ir atrankos komisijai (toliau – Komisija) sudaryti ir jos darbui organizuoti.
2. Marijampolės savivaldybės administracija (toliau – Administracija) organizuoja asmeninės pagalbos teikimo asmenims su negalia Marijampolės savivaldybėje partnerių atrankos konkursą (toliau – Konkursas), vadovaudamasi Lietuvos Respublikos socialinės apsaugos ir darbo ministro 2021 m. liepos 1 d. įsakymu Nr. A1-478 „Dėl Lietuvos Respublikos asmens su negalia teisių apsaugos pagrindų įstatymo 27 straipsnio įgyvendinimo“.
3. Konkurso tikslas – atrinkti juridinius asmenis (toliau – Partnerius), kurie asmenims su negalia teiks asmeninę pagalbą. Tai asmeninio asistento individualiai teikiama pagalba asmeniui su negalia atlikti darbus ir vykdyti veiklas, kurių dėl negalios jis negali atlikti savarankiškai ir kurie būtini siekiant gyventi savarankiškai ir veikti visose gyvenimo srityse.
4. Partnerių atrankos konkurso paraiškas (toliau – Paraiška) gali teikti juridiniai asmenys (toliau – Paraiškos teikėjas), kurie turi atitikti šiuos būtinuosius reikalavimus:
4.1. turėti darbo patirtį teikiant socialines paslaugas asmenims su negalia;
4.2. turėti darbuotojus, kurie  turi tinkamą kvalifikaciją būti asmeniniu asistentu.
5. Atrinktų Partnerių asmeninės pagalbos teikimas bus vykdomas 1 (vienus) metus nuo Administracijos direktoriaus įsakymu, patvirtinto sąrašo, datos su galimybe ne daugiau nei du kartus pratęsti asmeninės pagalbos veiklą dar vieneriems metams, jeigu negauta pagrįstų pretenzijų dėl asmeninės pagalbos teikimo.
6. Paraiškos teikėjas negali teikti Paraiškos skelbiamam Konkursui, jeigu:
6.1. veikla sustabdyta ar apribota įstatymų nustatytais pagrindais;
6.2. yra likviduojama arba pradėtos Paraiškos teikėjo ar fizinio asmens bankroto procedūros;
6.3. pateikė tikrovės neatitinkančius duomenis arba suklastotus dokumentus;
6.4. neįvykdė arba netinkamai įvykdė anksčiau sudarytas sutartis su Administracija ir tai buvo esminis sutarties pažeidimas;
6.5. neatitinka Administracijos paskelbto Konkurso skelbime nustatytų reikalavimų.

II SKYRIUS
TIKSLINĖ GRUPĖ IR TEIKIAMOS PASLAUGOS

7. Tikslinė grupė – asmenys su negalia kurių funkcijos, veikla, dalyvumas dėl negalios yra apriboti (negali savarankiškai orientuotis, nuvykti iš taško A į tašką B ir (ar) tvarkyti asmeninio ir (ar) socialinio gyvenimo) ir kuriems reikalinga kitų asmenų pagalba.
8. Asmeninės pagalbos teikimas – atsižvelgiant į asmens individualiuosius pagalbos poreikius, suteikti jam individualią pagalbą atliekant darbus ir vykdant veiklas, kurių dėl negalios jis negali atlikti savarankiškai ir kurie būtini siekiant gyventi savarankiškai ir veikti visose gyvenimo srityse. 
9. Asmeninė pagalba teikiama vadovaujantis Asmeninės pagalbos poreikio nustatymo ir asmeninės pagalbos teikimo tvarkos aprašu patvirtintu Lietuvos Respublikos socialinės apsaugos ir darbo ministro 2021 m. liepos 1 d. įsakymu Nr. A1-478 „Dėl Lietuvos Respublikos asmens su negalia teisių apsaugos pagrindų įstatymo 27 straipsnio įgyvendinimo“. 

III SKYRIUS
REIKALAVIMAI PARAIŠKOMS

10. Konkursas skelbiamas viešai Marijampolės savivaldybės interneto svetainėje www.marijampole.lt. Skelbime nurodoma:
10.1. kontaktinis asmuo (pareigos, vardas ir pavardė), teikiantis konsultacijas įstaigoms su Konkursu ir projektu susijusiais klausimais, telefono numeris, elektroninio pašto adresas ir laikas pasiteirauti;
10.2. Paraiškų priėmimo terminas;
10.3. Nuostatai, Paraiškos forma dėl dalyvavimo „Asmeninės pagalbos teikimo asmenims su negalia Marijampolės savivaldybėje partnerių atrankos konkurse“ (Nuostatų 1 priedas) ir „Asmeninės pagalbos teikimo asmenims su negalia Marijampolės savivaldybėje partnerių atrankos konkurso“ paraiškų vertinimo anketa  (Nuostatų 2 priedas) (toliau – Vertinimo anketa);
10.4. gali būti nurodoma kita, su Konkurso organizavimu susijusi, informacija.
11. Paraiškos teikėjas siekiantis būti Partneriu, pateikia Administracijos organizuojamam Konkursui Paraišką.
12. Paraiškų priėmimo terminas turi būti ne trumpesnis kaip 10 kalendorinių dienų nuo kvietimo teikti Paraiškas paskelbimo dienos.
13. Paraiška turi būti užpildyta lietuvių kalba kompiuteriu ir kartu su kitais teikiamais dokumentais susegta į aplanką. Kartu su Paraiška teikiami dokumentai turi būti parengti lietuvių kalba. Ne lietuvių kalba, ne kompiuteriu užpildyta ar nesusegta Paraiška nebus vertinama. Visi Paraiškos bei prie jos pridedamų dokumentų lapai turi būti sunumeruoti. Paraiškos ir prie jos pridedamų dokumentų numeracija turi būti ištisinė.
14. Kartu su Paraiška Paraiškos teikėjas privalo pateikti šiuos dokumentus:
14.1. specialistų, kurie teiks numatytas paslaugas, kvalifikaciją patvirtinančių dokumentų kopijas;
14.2. vadovo aukštąjį išsilavinimą patvirtinantį dokumentą;
14.3. Paraiškos teikėjo vadovo ar jo įgalioto asmens, pasirašytą laisvos formos pažymą, kad:
14.3.1. nėra iškeltos bylos dėl bankroto arba restruktūrizavimo, nėra pradėtas ikiteisminis tyrimas dėl ūkinės komercinės veiklos arba ji nėra likviduojama, nėra priimtas kreditorių susirinkimo nutarimas bankroto procedūras vykdyti ne teismo tvarka;
14.3.2. nėra įsiteisėjusio teismo sprendimo dėl paramos skyrimo iš Europos Sąjungos ir (arba) Lietuvos Respublikos biudžeto lėšų naudojimo pažeidimo;
14.3.3. yra įvykdęs pareigas, susijusias su mokesčių ir socialinio draudimo įmokų mokėjimu.
15. Paraiškos teikėjas, siekiantis būti Partneriu, gali pateikti kitus, įstaigos nuožiūra svarbius dokumentus ar informaciją, susijusią su  Konkursu.
16. Paraiškos teikėjas turi pateikti vieną Paraiškos ir prie jos pridedamų dokumentų egzempliorių.
17. Paraiškos turi būti pateiktos iki Konkurso skelbime nurodytos paskutinės Paraiškų pateikimo dienos ir valandos:
17.1. vienu laišku elektroniniu paštu paslauga@marijampole.lt, laiško temos laukelyje (Subject) nurodant – „Asmeninės pagalbos teikimo asmenims su negalia Marijampolės savivaldybėje partnerių atrankos konkursui“. Paraiška turi būti pasirašyta kvalifikuotu elektroniniu parašu;
17.2. siunčiama paštu, adresu: J. Basanavičiaus a. 1, 68307 Marijampolė. Pašto žymoje nurodyta išsiuntimo ar pateikimo siųsti data turi būti ne vėlesnė kaip Konkurso skelbime nurodyta galutinė Paraiškų pateikimo data;
17.3. pateikiamos Administracijai, adresu: Marijampolė, J. Basanavičiaus a. 1, 3 arba 4 langelis, užantspauduotame voke, ant kurio užrašytas pavadinimas  „Asmeninės pagalbos teikimo asmenims su negalia Marijampolės savivaldybėje partnerių atrankos konkursui“.
18. Paraiškos, pateiktos kitu nei Nuostatose nurodytu būdu ar pasibaigus pateikimo terminui, neregistruojamos ir nevertinamos, išskyrus atvejus, kai pareiškėjas dėl informacinės sistemos sutrikimo (laikino funkcinių galimybių neužtikrinimo) negali pateikti Paraiškos ir nedelsdamas (Paraiškų teikimo laikotarpiu) praneša apie tai elektroniniu paštu, nurodytu Konkurso kvietime. Informacija, kad Paraiška gauta ir, kad Paraiškai suteiktas numeris arba Paraiška nebus vertinama, Paraiškos teikėjui pateikiama elektroniniu paštu per 3 darbo dienas nuo Paraiškos pateikimo dienos.
19. Paraiškos teikėjai iki galutinio Paraiškų pateikimo termino turi teisę pakeisti arba atšaukti savo pateiktą Paraišką. Toks pakeitimas arba pranešimas, kad Paraiška atšaukiama, pripažįstamas galiojančiu, jeigu Komisija jį gauna pateiktą raštu iki Paraiškų pateikimo termino pabaigos.
20. Konkursas laikomas įvykusiu, kai pateikiama bent viena Paraiška.
21. Paraiškos teikėjai, rengdami Paraiškas, turi teisę gauti informaciją ir konsultacijas su Konkursu susijusiais klausimais, kurias pagal kompetenciją teikia Konkurso skelbime nurodyti kontaktiniai asmenys. Informacija Paraiškos teikėjams teikiama iki paskutinės Paraiškų pateikimo darbo dienos pabaigos.

IV SKYRIUS
KOMISIJOS SUDARYMAS IR JOS DARBO ORGANIZAVIMAS

22. Konkursui pateiktas Paraiškas vertina Komisija, kurios sudėtį tvirtina Administracijos direktorius. Komisija sudaroma iš ne mažiau kaip 3 narių.
23. Komisijos darbą organizuoja ir jai vadovauja Komisijos pirmininkas, jam nesant – pirmininko pavaduotojas. Komisiją techniškai aptarnauja komisijos sekretorius, kurį skiria Administracijos direktorius. Komisijos sekretorius nėra Komisijos narys.
24. Komisija savo veikloje vadovaujasi Lietuvos Respublikos įstatymais, Lietuvos Respublikos Vyriausybės nutarimais ir kitais teisės aktais bei Nuostatais. 
25. Komisijos pirmininkas šaukia Komisijos posėdžius, pirmininkauja posėdžiams, koordinuoja Komisijos darbą, pasirašo posėdžių protokolus.
26. Pirmasis Komisijos posėdis šaukiamas ne vėliau kaip per 5 darbo dienas nuo paskutinės nustatytos Paraiškų pateikimo Konkursui dienos.
27. Komisijos darbo forma yra posėdžiai. Posėdžiai yra teisėti, kai juose dalyvauja ne mažiau kaip 3 Komisijos nariai. 
28. Komisijos nariams apie rengiamą Komisijos posėdį ne vėliau kaip prieš 3 darbo dienas praneša Komisijos sekretorius. Kartu su pranešimu pateikiama posėdžio darbotvarkė ir medžiaga numatomais svarstyti klausimais. 
29. Komisijos nariai ir Komisijos sekretorius pirmojo posėdžio metu privalo pasirašyti konfidencialumo pasižadėjimus ir nešališkumo deklaracijas bei užtikrinti konfidencialumą, viešai neskelbti ir neviešinti informacijos, susijusios su Paraiškų vertinimu, ir nešališkumo deklaracijas dėl objektyvių sprendimų priėmimo bei viešųjų ir privačių interesų konflikto vengimo (3, 4 priedai). Jeigu yra aplinkybių, galinčių turėti įtakos sprendimui, Komisijos narys (-iai), prieš pradėdamas (-i) nagrinėti Paraišką, nusišalina nuo tos Paraiškos vertinimo. Jeigu Komisijos narys (-iai) nenusišalina ir vėliau dėl to kyla interesų konfliktas, jo (jų) vertinimo rezultatai laikomi negaliojančiais. 
30. Komisijos sprendimai priimami posėdyje dalyvaujančių Komisijos narių balsų dauguma, o Komisijos sprendimai įforminami protokolu, kurį pasirašo Komisijos pirmininkas, jo nesant Komisijos pirmininko pavaduotojas, ir Komisijos sekretorius. Jei Komisijos narių balsai pasiskirsto po lygiai, galutinį sprendimą priima Komisijos pirmininkas, o jo nesant – Komisijos pirmininko pavaduotojas.

V SKYRIUS
PARAIŠKŲ VERTINIMAS IR ATRANKA

31. Paraiškų vertinimas susideda iš Paraiškos administracinės atitikties ir kokybės vertinimo.
32. Paraiškos administracinę atitiktį vertina Komisijos sekretorius:
32.1. pasibaigus Paraiškų nustatytam pateikimo terminui, bet ne vėliau kaip per 3 darbo dienas, patikrina Paraiškos teikėjų atitiktį reikalavimams, nurodytiems Nuostatų 4 ir 14 punktuose:
32.2. kreipiasi į Paraiškos teikėją, prašydamas per 2 darbo dienas pateikti patikslintus ir (ar) papildytus dokumentus;
32.3. parengia Komisijos nariams informaciją apie gautas Paraiškas, Paraiškų teikėjus bei kitą tolimesniam Paraiškų vertinimui reikalingą informaciją;
32.4. organizuoja ir protokoluoja Komisijos posėdžius;
32.5. Komisijos pavedimu nurodo Paraiškos teikėjams patikslinti Paraiškose pateiktą informaciją, renka paaiškinimus ir patikslintus dokumentus ir juos teikia Komisijai.
33. Paraiškos, neatitinkančios konkurso nuostatuose nustatytų formalių reikalavimų, nevertinamos.
34. Paraiškos atsitiktine tvarka paskirstomos vertinti Komisijos nariams. Kiekvieną Paraišką vertina 3 Komisijos nariai, užpildydami ir pasirašydami Paraiškos vertinimo anketą (2 priedas). 
35. Komisija, vertindama kokybę, turi teisę priimti sprendimą atmesti Paraišką, jei Paraiškos teikėjas Paraiškoje arba kartu teikiamuose dokumentuose pateikė klaidinančią arba melagingą informaciją.
36. Atliekant Paraiškų kokybės vertinimą, Paraiškos vertinamos balais. Didžiausia galima skirti balų suma – 100 balų. Paraiškos teikėjų, kurių Paraiškos surinko 49 ir mažiau balų, nesiūlomos įtraukti į partnerių sąrašą.
37. Skaičiuojant Paraiškai suteiktą balą yra skaičiuojamas visų Komisijos narių skirtų balų vidurkis.
38. Jeigu Paraiškos surenka vienodą balų skaičių, Komisija pirmenybę teikia tam Paraiškos teikėjui, kurio tikslinės grupės mastai yra didesni ir asmeninė pagalba bus teikiama skirtingą negalios pobūdį turintiems asmenims, todėl ji geriau prisidėtų prie asmeninės pagalbos asmenims su negalia vykdymo.
39. Komisijos sprendimu gali būti pasirenkamas daugiau nei vienas asmeninės pagalbos teikimo partneris.
40. Per 3 darbo dienas nuo Komisijos sprendimo dėl Partnerių atrankos, apie jį yra informuojami Partneriai, o informacija paskelbiama Administracijos internetinėje svetainėje https://www.marijampole.lt/. 
41. Atrinktų Partnerių teiksiančių asmeninę pagalbą asmenims su negalia sąrašas tvirtinamas Administracijos direktoriaus įsakymu, atsižvelgiant į Komisijos narių rekomendacines išvadas.
42. Lėšos skiriamos įvertinus planuojamą teikti asmeninės pagalbos paslaugų poreikį bei Lietuvos Respublikos valstybės biudžeto lėšas, skirtas Marijampolės savivaldybei. 

VI SKYRIUS
BAIGIAMOSIOS NUOSTATOS

43. Komisijos posėdžio darbo organizavimo procedūrinius klausimus, nenumatytus šiuose Nuostatuose, sprendžia Komisijos pirmininkas.
44. Teikiantys Paraiškas Paraiškos teikėjai yra atsakingi už teikiamų dokumentų ir duomenų teisingumą.
45. Komisijos veiklos dokumentai (posėdžių protokolai, susirašinėjimo medžiaga, kiti dokumentai) saugomi  Administracijoje teisės aktų nustatyta tvarka.
46. Administracijos sprendimai gali būti skundžiami Lietuvos Respublikos administracinių bylų teisenos įstatymo nustatyta tvarka.
47. Šie Nuostatai gali būti keičiami, papildomi ar pripažįstami netekusiais galios Administracijos direktoriaus įsakymu.

_____________________

(Paraiškos dėl dalyvavimo Asmeninės pagalbos teikimo asmenims su negalia Marijampolės savivaldybėje partnerių atrankos konkurse forma)


________________________________________________________________
(Paraiškos teikėjo pavadinimas)


Marijampolės savivaldybės administracijai


PARAIŠKA
DĖL DALYVAVIMO ASMENINĖS PAGALBOS TEIKIMO ASMENIMS SU NEGALIA MARIJAMPOLĖS SAVIVALDYBĖJE PARTNERIŲ ATRANKOS KONKURSE 

__________________
(data)


	I. INFORMACIJA APIE JURIDINĮ ASMENĮ:

	Adresas
	

	Kodas
	

	Telefono numeris
	

	Elektroninis pašto adresas
	

	Banko rekvizitai (sąskaitos numeris, banko pavadinimas, kodas)
	

	Vadovo vardas, pavardė 
	

	Kontaktinio asmens vardas, pavardė
	

	Kontaktinio asmens telefono numeris, elektroninio pašto adresas
	

	II. VEIKLOS TIKSLAS (1-2 sakiniai):
	

	Tikslas-
	

	III. INFORMACIJA APIE PASLAUGŲ TEIKIMĄ:

	Tikslinės grupės ir paslaugų aprašymas
	Įvardinama tikslinė grupė, kuriai bus teikiama pagalba, pateikiamas asmeninę pagalbą gausiančių asmenų skaičius, teritorinė asmeninės pagalbos gavėjų aprėptis, trukmę. 

	Žmogiškųjų išteklių aprašymas
	Nurodomas specialistų, teiksiančių asmeninę pagalbą, kvalifikacija, skaičius, jiems numatomas darbo krūvis, savanorių skaičius.

	IV. TURIMI IŠTEKLIAI:
	

	Trumpas organizacijos aprašymas
	Svarbiausi vykdyti projektai, teikiamos socialinės paslaugos, esamų paslaugų gavėjų skaičius, darbo patirtis su asmenims su negalia, pasiekti rezultatai, licencijuota veikla ir t.t.

	Kiti ištekliai
	Nurodoma, ar turimas automobilis, jo pritaikymas asmenų su negalia poreikiams ir kita



PRIDEDAMA:
1. Specialistų, kurie teiks numatytas paslaugas, kvalifikaciją patvirtinančių dokumentų kopijos, _____ lapai (-ų);
2. Vadovo aukštąjį išsilavinimą patvirtinantį dokumentą;
3. Pažyma, kurioje pateikiama Nuostatų 14.3  papunktyje nurodyta informacija, _____ lapai.


	
	
	
	
	

	(pareigos)
	
	(parašas)
	
	(vardas, pavardė)




____________________
Asmeninės pagalbos teikimo
asmenims su negalia Marijampolės
savivaldybėje partnerių atrankos
konkurso nuostatų
2 priedas

(Asmeninės pagalbos teikimo asmenims su negalia Marijampolės savivaldybėje partnerių atrankos konkurso paraiškų vertinimo anketos forma)

_______________________________________________________________
(organizacijos pavadinimas)

ASMENINĖS PAGALBOS TEIKIMO ASMENIMS SU NEGALIA MARIJAMPOLĖS SAVIVALDYBĖJE PARTNERIŲ ATRANKOS KONKURSO PARAIŠKOS VERTINIMO ANKETA


	Eil. Nr.
	Vertinimo kriterijai
	Maksimalus galimų balų skaičius
	Rekomenduojamos balų ribos
	Skirtų balų skaičius

	1.
	Paraiškoje numatyto tikslo aiškumas:
- veiklos tikslas yra pagrįstas, aiškus ir informatyvus;
- veiklos tikslas yra iš dalies pagrįstas, aiškus ir informatyvus;
- veiklos tikslas yra nepagrįstas, neaiškus ir neinformatyvus.
	10
	

10

5


0
	

	2.
	Esamų paslaugų gavėjų skaičius:
- 15 asmenų ir daugiau
- 10-14 asmenų
- mažiau kaip 10 asmenų
	20
	

20
10
5
	

	3.
	Informacija apie patirtį teikiant socialines paslaugas asmenims su negalia:
- turi 3 metų ir didesnę patirtį;
- turi 2 metų ir didesnę patirtį;
- patirtis iki 1 metų
- neturi
	20
	


20
15
10
0
	

	4.
	Turimi žmogiškieji ištekliai:
– turi pakankamai, išsilavinimą pagrindžiantys dokumentai pridėti
– nepakankamai (išsilavinimą pagrindžiantys dokumentai nepridėti)
– neturi specialistų

	5.
	Veiklos pagrindimas:
- turi patirties teikiant 8 punkte nurodytą asmeninę pagalbą. 
- yra įgyvendinęs projektus asmenų su negalia socialinės integracijos srityje
- yra dalyvavęs projektuose asmenų su negalia socialinės integracijos srityje
- neturi patirties ir nėra dalyvavęs asmenų su negalia socialinės integracijos projektų įgyvendinime

	6.
	Pateikti Nuostatų 14 punkte nurodyti dokumentai:
-pateikti visi dokumentai
-pateikti ne visi reikiami dokumentai
-nepateikti dokumentai

	Bendra balų suma:
	100
	

	

	Projekto privalumai


	


	Projekto trūkumai


	


	Komisijos nario išvada


	




Projekto įvertinimas
Nuo 100 iki 50 balų – projektas remtinas, mažiau nei 49 balai – projektas atmestinas.


	Komisijos narys
	
	
	
	

	
	
	(parašas)
	
	(vardas, pavardė)



_______________________



Asmeninės pagalbos teikimo
asmenims su negalia Marijampolės
savivaldybėje partnerių atrankos
konkurso nuostatų
3 priedas


(Asmeninės pagalbos teikimo asmenims su negalia Marijampolės savivaldybėje partnerių atrankos konkurso komisijos sekretoriaus konfidencialumo pasižadėjimo ir nešališkumo deklaracijos forma)


MARIJAMPOLĖS SAVIVALDYBĖS ADMINISTRACIJA


____________________________________
(komisijos sekretoriaus vardas ir pavardė)


KONFIDENCIALUMO PASIŽADĖJIMAS


Aš pareiškiu, kad tvarkydamas (-a) Asmeninės pagalbos teikimo asmenims su negalia Marijampolės savivaldybėje partnerių atrankos konkurso Paraiškų vertinimo ir Komisijos raštvedybą ir atlikdamas (-a) techninį darbą, susijusį su Komisijos posėdžių įforminimu, ir susipažinęs (-usi) su visa iki šio momento prieinama informacija apie Konkurso Paraiškų teikimą, vertinimą ir atranką, pasižadu išlaikyti paslaptyje visą su Paraiškų vertinimo ir Komisijos darbu susijusią informaciją bei dokumentus (konfidencialią informaciją), taip pat dokumentus, kurie bus parengti Paraiškų vertinimo ir Komisijos posėdžių metu ar jiems pasibaigus. Užtikrinu, kad minėta informacija bus naudojama tik Paraiškų vertinimo ir Komisijos posėdžių įforminimo tikslais ir nebus atskleista jokiai trečiajai šaliai. Taip pat pasižadu neplatinti jokių man pateiktų rašytinės informacijos kopijų ir originalų.



	
	
	

	(parašas)
	
	(vardas, pavardė)



_________________________


Asmeninės pagalbos teikimo
asmenims su negalia Marijampolės
savivaldybėje partnerių atrankos
konkurso nuostatų
4 priedas

(Asmeninės pagalbos teikimo asmenims su negalia Marijampolės savivaldybėje partnerių atrankos konkurso komisijos nario konfidencialumo pasižadėjimo ir nešališkumo deklaracijos forma)

MARIJAMPOLĖS SAVIVALDYBĖS ADMINISTRACIJA

_________________________________________________________
(komisijos nario vardas ir pavardė)

ASMENINĖS PAGALBOS TEIKIMO ASMENIMS SU NEGALIA MARIJAMPOLĖS SAVIVALDYBĖJE PARTNERIŲ ATRANKOS KONKURSO KOMISIJOS NARIO KONFIDENCIALUMO PASIŽADĖJIMAS IR NEŠALIŠKUMO DEKLARACIJA

	Aš pareiškiu, kad vertindamas „Asmeninės pagalbos teikimo asmenims su negalia Marijampolės savivaldybėje partnerių atrankos konkurso“ paraiškas,
1. Pasižadu:
1.1. saugoti ir tik įstatymų ir kitų teisės aktų nustatytais tikslais ir tvarka naudoti konfidencialią informaciją, kuri man taps žinoma, vertinant „Asmeninės pagalbos teikimo asmenims su negalia Marijampolės savivaldybėje partnerių atrankos konkurso“ paraiškas;
1.2. man patikėtus dokumentus, kuriuose yra konfidenciali informacija, saugoti tokiu būdu, kad tretieji asmenys neturėtų galimybės su jais susipažinti ar pasinaudoti.
2. Man išaiškinta, kad konfidencialią informaciją sudaro:
2.1. „Asmeninės pagalbos teikimo asmenims su negalia Marijampolės savivaldybėje partnerių atrankos konkursui“ paraiškose pateikti duomenys ir turinys;
2.2. Paraiškų vertinimo išvados;
2.3. Paraiškų vertinimo rezultatų duomenys;
2.4. kita informacija, susijusi su Paraiškų nagrinėjimu, aiškinimu, vertinimu ir palyginimu, jeigu jos atskleidimas prieštarauja teisės aktams.
3. Patvirtinu, kad atsisakysiu vertinti man pateiktą Paraišką, jei paaiškės, kad aš esu Paraišką pateikusio Paraiškos teikėjo narys (-ė), esu įtrauktas (-a) į Paraiškos, kuri yra vertinimo stadijoje, vykdymo procesą; galiu nesuderinti viešųjų ir privačių interesų ir galiu būti šališkas (-a).
4. Esu perspėtas (-a), kad pažeidęs (-usi) šį pasižadėjimą, atsakysiu teisės aktų nustatyta tvarka ir turėsiu atlyginti Administracijai padarytus nuostolius.


	
	
	

	(parašas)
	
	(vardas, pavardė)


___________________

